### DEN NORSKE KIRKE

Bamble kirkelige fellesråd

|  |  |
| --- | --- |
| Medlemmene og varamedlemmene i  Bamble kirkelige fellesråd  Kommunerepresentant og vararepresentant |  |

|  |  |  |  |  |
| --- | --- | --- | --- | --- |
| **Deres ref.:** | **Vår ref.:** | **Vår saksbeh.:** | **Arkivkode:** | **Dato:** |
|  | 06/00036-134 | Astrid Thomasberg | 012.2 | 09.03.2021 |

**Protokoll fra møte i Bamble kirkelige fellesråd**

Møtet ble avholdt i Bamble menighetshus 04.03.2021 kl 18.00. Medlemmene fulgte smittevernreglene, og holdt god avstand, satt på anviste plasser og spritet hendene ved ankomst.

**Tilstede:** Anne Karine Eriksen (leder), Elin Thommesen, Børre Bamle (nesteleder), Kjell Ivar Ryste Nilsen, Trond Bjørnar Johansen, Henning Sørheim, Trond Engnes (prost), Irene Wold (kommunerepresentant), Jorunn Werswick (økonomirådgiver), Stein Amundsen (tillitsvalgt) og Astrid Thomasberg (kirkeverge)

**Forfall:** Helge Wilhelmsen og Magnus Hallaråker.

* Møteinnkalling godkjent med tillegg av to saker under eventuelt
* Protokoll fra fellesrådsmøte 28.01.2021 godkjent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sak 03/21 Regnskap, drift og investering 2020**

(se vedlegg)

**Vedtak:** Enstemmig godkjent

**Sak 04/21 Årsmelding 2020**

(se vedlegg)

**Vedtak:** Enstemmig godkjent, med små justeringer under punktet trosopplæring. Samt spesifisering i eget punkt hvem som var leder og nestleder av Bamble kirkelige fellesråd i 2020.

**Sak 05/21 Endring av vedtekter vedr bufferfond, Kirkefondet i Langesund**

Kirkefondet i Langesund forvaltes av Bamble kirkelige fellesråd, etter den tidligere kirkeloven. Det er ikke mottatt signaler på at forvaltningsansvaret er endret ved utfasingen av kirkeloven.

Siden kirkefondet har mulighet til å plassere max 30 % av kapitalen i aksjefond, har nåværende vedtekt (se vedlegg) en bestemmelse om avsetning til bufferfond, for å sikre fondet mot tap i aksjemarkedet.

§ 9 lyder som følger:

*§ 9: Siden plassering i Aksjefond er forbundet med risiko, skal det bygges opp et «bufferfond» for å sikre Kirkefondet ved tap i aksjemarkedet. 20 % av realisert avkastning avsettes til dette årlig, begrenset oppad til 25 % av aksjefondenes verdi pr 31.12. i regnskapsåret.*

*Bufferfondet kan ikke oppløses før Langesund menighet bestemmer seg for å gå ut av aksjemarkedet over lengre tid (minimum 1 år).*

*Dersom kirkefondet skulle gå med tap (i den delen som er plassert i aksjefond), er Langesund menighetsråd forpliktet til å dekke inn tapet. Dette skal skje ved at menighetsrådet avstår fra å få overført penger fra fondet, inntil tapet er dekket inn, og senest innen 5 år.*

Vi er nå i en situasjon hvor bufferfondet er på ca kr. 250.000,-. Dette skyldes god forvaltning utført av fondsstyret, som består av Jan Terje Hanssen, Terje Fuglset og kirkeverge Astrid Thomasberg.

Det har nå kommet spørsmål fra fondsstyret, om hvor stort bufferfondet skal bli, før man ev kan ta ut noen av midlene, og overføre disse til menigheten.

Det hører med til historien, at de to siste årene har det ikke vært plassering av midler i aksjefond ved årsskiftet, så «aksjefondenes verdi pr 31.12. i regnskapsåret» har vært null.

Samtidig er fondsstyret aktivt, og kjøper og selger en eller flere ganger ila året, så det er ingen tanker om å oppløse bufferfondet.

Vi har vært i kontakt med revisjonen lokalt, og spesialrådgiver i KA, Trygve Nedland, som bisto oss da vil laget vedtektene i sin tid.

Han uttaler følgende:

« Størrelsen på bufferfondet bør kobles mot *rammen* for aksjeplassering, som altså er 30% av det totale kirkefondet, og ikke mot saldo aksjeplassering pr 31.12. Hva som er en fornuftig størrelse kan jo diskuteres. 25% margin vil normalt være en god buffer for aksjeplassering , men ønsker man ekstra sikkerhet, så kan den også settes noe høyere.

Lokal revisjon støtter Nedlands forslag til endring av formuleringen vedr bufferfondets størrelse.

**Kirkevergen foreslår at ny § 9 formuleres slik:**

*§ 9: Siden plassering i Aksjefond er forbundet med risiko, skal det bygges opp et «bufferfond» for å sikre Kirkefondet ved tap i aksjemarkedet.* ***Det avsettes til et bufferfond inntil dette utgjør 25% av rammen for aksjeplassering. Når saldo på bufferfond overskrider 25% av rammen for aksjeplassering kan overskytende overføres til menigheten.***

*Bufferfondet kan ikke oppløses før Langesund menighet bestemmer seg for å gå ut av aksjemarkedet over lengre tid (minimum 1 år).*

*Dersom kirkefondet skulle gå med tap (i den delen som er plassert i aksjefond), er Langesund menighetsråd forpliktet til å dekke inn tapet. Dette skal skje ved at menighetsrådet avstår fra å få overført penger fra fondet, inntil tapet er dekket inn, og senest innen 5 år.*

(se også historikk vedr kirkefondet i vedlegg)

**Vedtak:** Etter ønske fra Langesund menighetsråd utsettes saken.

**Sak 06/21 Utbedring av et blyglassvindu i koret i Herre kirke**

Tønsberg Glassliperi & Speilfabrikk AS har kommet tilbud på utbedring av et av de store blyglassvinduene i koret i Herre kirke. Og de har gitt nøye beskrivelse av metoden de ønsker å bruke for å gjøre de nødvendige utbedringene av det aktuelle vinduet (se vedlegg). Totalt vil utbedringen komme på i underkant av kr 200.000,-. Fellesrådet har også mottatt tilbud fra to andre oppdragsgivere, Nidarosdomens avdeling for restaureringsarbeider og Enebakk glass AS/Norsk Kunstglass AS. Men disse pristilbud var langt dyrere, og den ene leverte inn en ufullstendig beskrivelse av hvordan utbedringen skal gjennomføres. Riksantikvaren krever en nøye beskrivelse av metodene som skal brukes til gjennomføringen av denne utbedringen.

Derfor har kirkevergen valgt å tilby Tønsberg Glassliperi & Speilfabrikk AS å gjennomføre arbeidet med utbedringen av det aktuelle blyglassvinduet. Pr dagsdato ventes det på at riksantikvaren godkjenner teknikkene og metodene som er tenkt brukt i utbedringsarbeidet.

Firmaet som er valgt har erfaring med slik arbeid fra flere kirken (se vedlegg), og kirkevergen i Kragerø har god erfaring med deres arbeid fra Skåtøy kirke.

**Vedtak:** Tas til etterretning.

**Sak 07/21 Orientering**

* Garasje Stathelle – kirkevergen informerte om at garasjen er reiset og fin fremgang.
* Bamble kirke og utviklingen der – kirkevergen informerte om at det nå ventes på pris fra tilbydere, før prosjektet kan settes i gang.
* Det antas at Bamble kirke stenges for utbedring våren/sommeren 2021
* Gudstjenestelivet nå – prosten informerte om at vi nå kan ha flere inn i kirken, inntil 100 personer om arealene tillater det med 1 meter (uten salmesang) og 2 meter (med salmesang) avstand
* Flere informerte om at det er både barne- og ungdomsaktiviteter og andre aktiviteter i gang i menighetene selv om det fortsatt er koronarestriksjoner, men at det er aktiviteter som er innenfor smittevernsreglementet.
* Kirkevergen informerte om at det nå foregår samtaler med kommuneledelsen om kontorarealer vedr en evt flytting av Langesund menighetskontor.
* Informasjon om gravplassdrift etter ny tros- og livssyns lov.

**Sak 08/21 Eventuelt**

* **Fellesmøte med alle menighetsrådene**

På fellesmøtet for menighetsrådene i 2020 ble det diskutert skole-/menighetssamarbeid og hva man evt kan få til der. Diakonen og Børre Bamle har vært på møte i gruppen som ble satt ned til å arbeide med dette. Børre informerer om at han fikk forståelse på møtet, at det er planlagt at skolen vil slutte til forskjellige tider på de forskjellige trinnene. Samme vil gjelde for pausene. Derfor ser gruppen at det kan bli vanskelig å få satt i gang et samarbeid mellom skolen og kirken. Da må det evt være etter skoletid, men da har kanskje elevene reist hjem. Derfor er spørsmålet hvordan kan kirken nå skolelevene. I møte sies det at kirken har for få ansatte til å ta tak i denne aktiviteten og få det til. Så dette medfører at det legges litt på is foreløpig. Henning Sørheim mener det beste som kan gjøres er å få ungdommen selv til å starte et skolelag, så de får følelsen av å skape noe selv. Så kan voksne fra kirken bidra ved å støtte opp om arbeidet de unge ønsker å gjøre. Henning Sørheim mener at skolen er mer positive til skolelag som elevene starter selv. Det er også noe usikkerhet vedr hvor mange arealer som er ledig rett etter skoleslutt.

Når det gjelder «Saft og suppe» aktiviteten som det har vært snakket om i Stathelle kirke, så mener gruppen at dette er en aktivitet som Stathelle menighet selv må ta tak i for å få i gang.

* **Leir Gautefall:** Det står i den gamle trosopplæringsplanen (før revidering) at det skal være en 2 dagers leir til Gautefall. Børre Bamle spør om ikke det kan være en idè å ta tak i denne leiren som et tiltak for hele prostiet evt at Foreningen Gautefall fjellkirke gjør det. Da med tanke på å ha en leir på sommeren. Prosten sier at Foreningen Gautefall fjellkirke ikke har kapasitet til å gjennomføre en leir i prostiet, men at dette er noe menighetene evt må ta tak i.

Børre Bamle bes om å sende ut info om aktiviteten til de andre menighetsrådene, slik at det kan bli behandlet av dem.

* **Superweekend**

Det er ønske om å lage en superweekend i Rønholt-hallen 17.-18. september. Tanken er å samle ungdom på fredag og ha salgsmesse på lørdag med møte på kvelden.

Børre Bamle spør om det det er interesse for at menighetene arbeider sammen om tiltaket.

Børre Bamle bes om å sende ut info om aktiviteten til de andre menighetsrådene, slik at det kan bli behandlet av dem.

Vennlig hilsen

Astrid Thomasberg

Sign. kirkeverge